Premieră în mass-media locală. Luni, 4 martie, de la ora 18:00, mai multe instituții de presă din Prahova vor difuza simultan, de la ora 18:00, o emisiune-protest împotriva comportamentului de tip interlop în sediul Primăriei Ploiești.
Numeroși jurnaliști locali vor participa la această emisiune, care se va desfășura în centrul Ploieștiului, în fața sediului primăriei.
Inițiativa presei locale are loc după ce doi colegi de breaslă au fost agresați verbal de Fernando Scoruș, tatăl unui consilier personal al primarului Andrei Volosevici.
Detalii aici: Jurnaliști înjurați și amenințați în Primăria Ploiești de tatăl consilierului personal al lui Andrei Volosevici!
Emisiunea este organizată după un protest al majorității jurnaliștilor prahoveni la adresa primarului Andrei Volosevici, care prin atitudinea sa încurajează manifestarea în spațiul public a acestui acest tip de comportament specific interlopilor.
Producția va fi difuzată simultan, de la ora 18:00, de Observatorul Prahovean, Dada TV, NecenzuratPH, Actualitatea Prahoveană, Știri Actuale, Telegrama, phtv.ro – Bogdan Enache, Prahova Economică și VP TV.